Tim nazzjonali tal-futbol tal-Polonja It-Tim nazzjonali tal-futbol tal-Polonja (Pollakk:"Reprezentacja Polski w piłce nożnej") jirrappreżenta l-Polonja fil-futbol u huwa kkontrollat ​​mill-Federazzjoni tal-futbol tal-Polonja, il-korp governattiv għall-futbol fil-Polonja. Il-Polandja jilgħabu fil-Grawnd Nazzjonali ġewwa Varsavja u l-kowċ attwali tagħhom huwa Waldemar Fornalik. L-aktar tim Pollakk magħruf kien dak tas-1970ijiet li żamm l-Ingilterra fid-dro ġewwa Wembley biex jikkwalifikaw għat-Tazza tad-Dinja 1974. Huma għelbu lil Brażil 1–0 niex b'hekk kisbu t-tielet post fit-turnew, bl-attakkant Grzegorz Lato jirbaħ iż-Żarbuna tad-Deheb għas-seba' gowls tiegħu. Il-Polonja wkoll spiċċaw it-tielet fil-Tazza tad-Dinja 1982 billi għelbu lil Franza 3–2 fil-logħba tat-tielet post. Il-Polonja rebħu wkoll il-midalja tad-deheb fl-Olimpjadi tas-sajf 1972 ġewwa Munich; il-midalja tal-fidda fl-1976 ġewwa Montreal; u midalja tal-fidda oħra fl-1992 ġewwa Barċellona. Is-suċċess Olimpiku tagħhom kien megħjun mill-iskwadra dilettanta kompletament. Il-Polonja kwalifikaw l-ewwel fil-Kampjonati Ewropej tal-Futbol fl-2008. Huma wkoll kwalifikati awtomatikament għall-Kampjonati Ewropej 2012 billi huma kienu ospiti konġunti mal-Ukrajna. Huma spiċċaw fil-qiegħ tal-grupp tagħhom fiż-żewġ okkażjonijiet. Din hi l-iskwadra li ntagħżlet biex taffronta l-Ukrajna fit-22 ta' Marzu 2013.